Rikunarita-ORG/Wikinium huggingface dataset:
# 漢文訓讀

訓讀一例。讀字之序，示以阿拉伯數字
**漢文訓讀**者，日本人於漢文加點返讀，以合日語，明其義之術也。另有謂「訓讀」者，日本字音也。與是有別。

## 符號

其於漢文所誌之符號者，曰「訓點」。

**乎古止點**者，往古之符號，而百家各異，莫衷一是，茲不贅述。

今者，所謂訓點，訓與點也。訓者，送假名（或曰添假名）也。點者，返點也。

**返點**者，返讀以合日語文法者也。有雁點（或曰レ點），一二三點，上中下點，甲乙丙點等。

## 例

譬如「學而時習之」，讀以訓點，爲「學テ而時ニ習フレ之ヲ。」，讀曰「學テ時ニ之ヲ習フ。」，書以新字新假名，則爲「学びて時に之を習う。」。

又如「楚人有鬻盾與矛者」，讀以訓點，爲「楚人ニ有リ下鬻グ二盾ト與ヲ一レ矛者上。」，是為訓讀文；讀曰「楚人に盾と矛とを鬻ぐ者有り。」，是爲漢文訓讀體。

## 兼查

* 訓讀
# 琉球語

**琉球語**者，琉球之言也，奄美亦有操之者，屬日琉語系。

日琉兩語共通者十之有七，音亦相近。亦雜有閩東言。

## 文字

曰琉球國者，平假名與漢字成官文。今時以平假名，片假名，漢字書。

## 方言

琉球諸語，界以島嶼，北有薩南、沖繩之言，曰北琉球諸語；南有先島之語，曰南琉球諸語。

### 北琉球諸語

北琉球諸語，有喜界島之言、有北奄美大島之言、有南奄美大島之言、有德之島之言、有沖永良部之言、有與論島之言，有國頭語、有沖繩語，或二分、或三分。二分也者，北稱奄美諸語，轄喜界、奄美大島諸語、德之島等言；南號沖繩諸語，領沖永良部、國頭、沖繩等語。或稱三分為宜，曰北奄美諸語、曰沖永良部－與論－北沖繩諸語、曰沖繩語。

* 北琉球語支（amow）
	+ 北奄美亞語支（naor）
		- 奄美大島語群
			* 北奄美大島語（ryn）
			* 南奄美大島語（ams）
		- 喜界語（kzg）
		- 德之島語（tkn）
	+ 沖永良部－與論－北沖繩亞語支
		- 沖永良部語（okn）
		- 與論語（yox）
		- 國頭語（xug）
			* 伊平屋島方言
			* 國頭村方言
			* 今歸仁村方言
			* 本部町方言
			* 伊江島方言
			* 瀨底島方言
			* 名護市方言
	+ 沖繩語（ryu）
		- 胡差方言
		- 首里方言
		- 那霸方言
		- 絲滿方言
		- 久米島方言
		- 津堅島方言
		- 久高島方言

### 南琉球諸語

又言先島諸語，曰宮古、曰八重山、曰與那國。

* 南琉球語支
	+ 宮古語（mvi）
		- 宮古島方言
		- 池間島方言
		- 大神島方言
		- 伊良部島方言
		- 多良間島方言
	+ 八重山語（rys）
		- 石垣島方言
		- 竹富島方言
		- 小濱島方言
		- 新城島方言
		- 波照間島方言
		- 西表島方言
		- 鳩間島方言
		- 黑島方言
	+ 與那國語（yoi）

## 引據
# 甲骨文

刻字甲骨
**甲骨文**，亦作**契文**，殷季遺書也。多鐫於龜板牛胛，故今人因材而名曰「甲骨文」。蓋上古之民，敬天畏神，事無巨細，必卜筮而後決。卜者鑽灼骨而視其文，以定吉凶，復刻辭於骨，記所問所兆。辭簡而意深，文古而理奧，或爲漢字之源。

清季之末，有士王懿榮偶得之，識其異焉。羅振玉、王國維繼而究之，甲骨之學始成。學者考文析義，通音辨形，乃見商人姓氏、官職、地名、歲時、犧牲、天象、疾病、夢兆，備載於斯焉。甲骨之辭，亦爲信史之基。所載上古之事，補《尚書》之闕，證《史記》之疑。

## 據
# 楷書

以楷書書維基大典，字體乃王漢宗仿古而作
**楷書**者，從篆隸而變也。出於漢魏，未見於三代，其點畫波磔，橫縱直曲，員銳端側，悉有法矣。夫分上而分下，辯左而辯右，宜偏宜中，或藏或露，有起而有止，當向而當背，其俯仰其收駐，其推讓其迴折，先後開合之次序，大小長短之類聚，必使其相稱相應，然後體始成。而少合乎古人變楷初意耳。不然字勢雖可愛，而無法之可，尚不過一楷書，俗吏如涪翁所云，此編名書法，三昧不知撰者誰氏。其言或本於古人之已言，而書則未有能盡知也。

前元時，見於都下館閣，名臣家漁陽吳興巴西康里，常寶愛之參政。周伯琦來吳中，久而人方知其有是編。其歸鄱陽也，人始得而相傳之。乃知諸公之寶愛果然也。古人論書云，一須人品高，二須師法古。是書之法，學者習之，固當熟之於手，必先修諸德，以熟之於身。德而熟之於身，書之於手，如是而為書焉。其容止之可觀，進退之可度，隱然自見於毫楮之間。端嚴而不刻，溫厚而難犯，如鄧志弘之論蔡端明，可以為善書矣。臨池君子，其謂然乎。金華故翰仲伸識（元陳驛曾書法三昧）按玉海自唐以前皆謂楷為隸，至歐陽集右錄，誤以八分為隸書，自是漢刻皆目為漢隸，不觀大覺寺碑題曰：隸書蓋今楷字也。

學者須先楷法，作字必先大字。八歲即學大字，以顏為法，十餘歲乃習中楷，以歐為法，中楷既熟，然後斂為小楷，以鍾王為法，楷書乃成。

## 據

* 元陳繹曾《書法三昧》
* 明徐渭《筆道通言》
# 隸書

以隸書書維基大典，字體屬王漢宗仿古體
**隸書**者，秦下邽人程邈所造也。邈字元岑，始為衙縣獄吏，得罪，始皇幽繫雲陽獄中。覃思十年，益大小篆方圓，而為隸書三千字，奏之。始皇善之，用為御史。以奏事繁多，篆字難成，乃用隸字。以為隸人佐書，故名隸書。蔡邕《聖皇篇》云︰「程邈刪古立隸，文甄酆六書。其四曰佐書是也。」

秦造隸書以赴急，速為官司刑獄用之，餘尚用小篆焉。漢亦因循，至和帝時，賈魴撰《滂喜篇》，以《蒼頡》為上篇，《訓纂》為中篇，滂喜為下篇，所謂三蒼也。皆用隸字寫之，隸法由茲，而廣酈道元《水經》，曰︰「臨淄人發古塚，得銅棺前板，外隱起為字，言齊太公六世孫胡公之棺也。惟三字是古，餘同今隸書。證知隸字出古，非始於秦時。若爾，則隸法當先於大篆矣。」按︰胡公者，齊哀公之弟，靖胡公也。五世六公，計一百餘年，當周穆王時也。又二百餘歲，至宣王之朝，大篆出矣。又五百餘，載至始皇之世，小篆出焉。不應隸書，而效小篆。然程邈所造書籍，共傳酈道元之說，未可憑也。

按八分，則小篆之捷，隸亦八分之捷。漢陳遵字孟公，京兆杜陵人。哀帝之世，為河南太守。善隸書，與人尺牘主皆藏之，以為榮此。其創開隸書之善也，爾後，鍾元常、王逸少各造其極焉。

蔡邕《隸書勢》曰︰「鳥跡之變，乃惟佐隸蠲彼繁文，崇茲簡，易修短，相副異體同勢。煥若星陳，鬱若雲布。纖波濃點，錯落其間，若鍾簴設，張庭燎飛，煙似崇臺，重宇層雲。冠山遠而望之，若飛龍在天，近而察之，心亂目眩。」成公《綏隸書勢》曰︰「蟲篆既繁草，槁近偽適之《中庸》，莫尚於隸。」

《贊》曰︰「隸合文質，程君是先，乃備風雅。如聆管絃長毫秋勁素體霜，妍摧鋒劍，折落點星，懸乍發紅，焰旋凝紫，煙金芝瓊，草萬世方傳。」

## 據

* 唐張懷瓘《書斷》
# 朝鮮漢字

朝鮮半島，久承漢學，故二千年以降，緣用漢字不斷，至近世方漸衰。初，直用古文文法，文章用字，無異中華。後以漢字不合於韓人言，遂創吏讀，以漢字記虛字音。然漢韓之音，不盡相同，乃製**諺文**以表。其後朝鮮世宗製《訓民正音》，猶用不廢，而有朝鮮臣奏請廢《訓民正音》。至近世，朝鮮自立天子，試廢漢字，不能盡去，仍教之於庠序，南朝凡千八百字，北朝凡三千字。其人取名，亦以漢字。而其字體，近乎港臺，間或有異，惟實微焉。

兹列異者於下︰

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 朝鮮漢字 | 敎 | 擧 | 裵 | 氷 | 産 | 卽 | 甛 | 畵 |
| 港臺漢字 | 教 | 舉 | 裴 | 冰 | 產 | 即 | 甜 | 畫 |
# 國語注音

《校改國音字典》注音符號
**國語注音**者，或稱**注音符號**，中華民國教育部所定，假注音以訓漢字。本乎章太炎所作之「紐文」「韻文」也。

原其沿革。西元一九一二年，民國教育部定之，一九一八年頒垂，一九三〇年更名曰注音符號。其聲紐今有三十七，介音有三，韻十有三，分五聲（一、揚、仰、樣、輕聲）。

一九五八年後，人民共和國廢斯制，易以漢語拼音；惟字譜如《新華字典》之屬，猶並錄注音符號與拼音，以昭字音。

今通流斯法者，仍以民國為宗，亦為蒙塾國語教化所必肄，然徒限於臺、澎、金、馬之域。

## 注音符號表

| 韻 母 | 介 音 | 聲 母 | 國語注音符號 |
| --- | --- | --- | --- |
| ㄦ | ㄢ | ㄞ | ㄚ | ㄧ | ㄗ | ㄓ | ㄐ | ㄍ | ㄉ | ㄅ |
|  | ㄣ | ㄟ | ㄛ | ㄨ | ㄘ | ㄔ | ㄑ | ㄎ | ㄊ | ㄆ |
|  | ㄤ | ㄠ | ㄜ | ㄩ | ㄙ | ㄕ | ㄒ | ㄏ | ㄋ | ㄇ |
|  | ㄥ | ㄡ | ㄝ |  |  | ㄖ |  |  | ㄌ | ㄈ |
| 卷舌韻母 | 鼻韻母 | 複韻母 | 單韻母 | 介音 | 平舌音 | 翹舌音 | 舌面前音 | 舌根音 | 舌尖中音 | 唇音 |

## 他典

* 漢語拼音
* 普通話聲韻表

## 據
# 傳統漢字

楷書「漢字」。二字皆傳統者也。今簡化字作「汉字」。
**傳統漢字**，言楷字之從古者也。夫傳統漢字，秦漢以來未之變也，無別繁簡，俗俚書法，各家不一。
共和國立，以字繁難礙習，遂召賢林，因舊字以爲本，草書之法以爲例，或假諸通行市井者，統以範率，案就，令頒行，舊字謂之「繁體」，以別其簡者。
而臺灣不納簡化字，猶謂其字爲「正體字」，大陸亦有「正筆字」之謂。

## 習用

### 中華

今齊舊字爲率者，有臺、港、澳也。

中原自簡化字行都邑，漸市井，舊字輒廢，今用之，則謂不中矩，不納案牘。

雖然，未之盡絕，今猶見乎典籍、古跡、老店、港澳臺之揆、書法技藝之屬。

### 日本

日本行《當用漢字》以來，新字體立而爲正，曩以爲「正字體」者，今曰「舊字體」矣，小異舊字。

### 新馬

新馬二國，兼納簡體，不拘雅俗，故齊古者猶衆，或傳統、簡化錯雜。

### 朝鮮

朝鮮、韓國少漢字之用，多以舊字爲正，亦有兼用略字者。

### 越南

越南今多書拉丁字，而鮮用漢字，無涉繁簡之辨。

## 兼查

* 簡化字
* 日本舊字體
* 國字標準字體
# 簡化字

「漢字」二字之簡化者
**簡化字**，俗謂**簡體字**者，今言凡漢字之爲中共所化簡者也。簡字之案，始見於太平天國，民國亦推之，而後棄矣。及共和國，府以漢字之繁難故，欲廢漢字。故於西元一九五六年始頒行簡化之案。一九七七年再簡之，是謂二簡字，然再簡之字，民以其拙畸至甚、不堪卒讀，有司旋棄之，於一九八六年頒《簡化字總表》，復以初簡之字爲範。

而後新、馬亦效之。

坊間有以「簡體字」稱「簡化字」者，蓋視其形簡於繁體字故，然此名鮮見於辭典，公文亦曰「簡化字」，是故「簡化字」為正名。

又，今者日本漢字亦其所化簡者也，名曰「新字體」，其形多殊於今中土簡化字，間或有同者，如易「國」爲「国」，易「萬」爲「万」是。

簡化字既行，或曰「善」，或曰「惡」，善之者好其形之簡，習辨書寫無一不便。而惡之者以其爲毀文棄統、捨本逐末之舉。

## 簡字之法

簡字之法，或取俗字，或並多字爲一，或不從六書而構一新字，或從日本新字體，種種不一，俱列敘於下：

### 簡字形

代以同音、近音者，多從普通話（國語）
例：谷（穀）、丑（醜）、松（鬆）、只（隻）、干（乾、幹）

取行、草書帖中字形
例：当（當）、韦（韋）、书（書）、长（長）、乐（樂）、车（車）、兴（興）、东（東）、专（專）

代以無義之符
例：对（對）、邓（鄧）、观（觀）、欢（歡）、叹（嘆）、难（難）、鸡（雞）、聂（聶）、凤（鳳）、冈（岡）、刘（劉）、卫（衞、衛）

略局部，從是者百餘字
例：灭（滅）、习（習）、宁（寧）、亲（親）、业（業）、乡（鄉）、产（產）、竞（競）、夺（奪）

去局部而易餘之形
务（務）、壳（殼）

存輪廓
例：飞（飛）、龟（龜）、齿（齒）、广（廣）、厂（略自**厰**、本**廠**也）

替聲旁，多從普通話
例：毙（斃）、蜡（蠟）、钟（鐘、鍾）、舰（艦）、邻（鄰）

入聲符
例：华（華）、宪（憲）、历（歷、曆）、宾（賓）

造形聲字，亦從普通話（國語）
例：护（護）、惊（驚）、艺（藝）、响（響）

從俗字、古字、罕用重文
例：尘（塵）、丽（麗）、灶（竈）、肤（膚）、从（從）、众（眾）、网（網）、与（與）、无（無）、电（電）、礼（禮）、体（體）、国（國）、凭（憑）、双（雙）、阳（陽）、阴（陰）

固通假
例：余（餘）、后（後）、里（裏）

### 類推簡化

下述諸字，匪獨依表而簡，且表列之字凡現於他字而爲之偏旁者，皆從而簡之。

|  |  |  |  |  |  |  |
| --- | --- | --- | --- | --- | --- | --- |
| A |  | 风〔風〕 |  | 卢〔盧〕 |  | 属〔屬〕 |
| 爱〔愛〕 | G | 虏〔虜〕 | 双〔雙〕 |
| B | 冈〔岡〕 | 卤〔鹵、滷〕 | 肃〔肅〕 |
| 罢〔罷〕 | 广〔廣〕 | 录〔録〕 | 岁〔歲〕 |
| 备〔備〕 | 归〔歸〕 | 虑〔慮〕 | 孙〔孫〕 |
| 贝〔貝〕 | 龟〔龜〕 | 仑〔侖〕 | T |
| 笔〔筆〕 | 国〔國〕 | 罗〔羅〕 | 条〔條〕 |
| 毕〔畢〕 | 过〔過〕 | M | W |
| 边〔邊〕 | H | 马〔馬〕 | 万〔萬〕 |
| 宾〔賓〕 | 华〔華〕 | 买〔買〕 | 为〔爲〕 |
| C | 画〔畫〕 | 卖〔賣〕 | 韦〔韋〕 |
| 参〔參〕 | 汇〔匯、彙〕 | 麦〔麥〕 | 乌〔烏〕 |
| 仓〔倉〕 | 会〔會〕 | 门〔門〕 | 无〔無〕 |
| 产〔産〕 | J | 黾〔黽〕 | X |
| 长〔長〕 | 几〔幾〕 | N | 献〔獻〕 |
| 尝〔嘗〕 | 夹〔夾〕 | 难〔難〕 | 乡〔鄉〕 |
| 车〔車〕 | 戋〔戔〕 | 鸟〔鳥〕 | 写〔寫〕 |
| 齿〔齒〕 | 监〔監〕 | 聂〔聶〕 | 寻〔尋〕 |
| 虫〔蟲〕 | 见〔見〕 | 宁〔寧〕 | Y |
| 刍〔芻〕 | 荐〔薦〕 | 农〔農〕 | 亚〔亞〕 |
| 从〔從〕 | 将〔將〕 | Q | 严〔嚴〕 |
| 窜〔竄〕 | 节〔節〕 | 齐〔齊〕 | 厌〔厭〕 |
| D | 尽〔盡、儘〕 | 岂〔豈〕 | 尧〔堯〕 |
| 达〔達〕 | 进〔進〕 | 气〔氣〕 | 业〔業〕 |
| 带〔帶〕 | 举〔擧〕 | 迁〔遷〕 | 页〔頁〕 |
| 单〔單〕 | K | 佥〔僉〕 | 义〔義〕 |
| 当〔當、噹〕 | 壳〔殻〕 | 乔〔喬〕 | 艺〔藝〕 |
| 党〔黨〕 | L | 亲〔親〕 | 阴〔陰〕 |
| 东〔東〕 | 来〔來〕 | 穷〔窮〕 | 隐〔隱〕 |
| 动〔動〕 | 乐〔樂〕 | 区〔區〕 | 犹〔猶〕 |
| 断〔斷〕 | 离〔離〕 | S | 鱼〔魚〕 |
| 对〔對〕 | 历〔歷、曆〕 | 啬〔嗇〕 | 与〔與〕 |
| 队〔隊〕 | 丽〔麗〕 | 杀〔殺〕 | 云〔雲〕 |
| E | 两〔兩〕 | 审〔審〕 | Z |
| 尔〔爾〕 | 灵〔靈〕 | 圣〔聖〕 | 郑〔鄭〕 |
| F | 刘〔劉〕 | 师〔師〕 | 执〔執〕 |
| 发〔發、髮〕 | 龙〔龍〕 | 时〔時〕 | 质〔質〕 |
| 丰〔豐〕 | 娄〔婁〕 | 寿〔壽〕 | 专〔專〕 |

《簡化字總表》第二表錄簡化字百三十二，簡化偏旁十四，以類推簡化，引申簡化者云，常用者一千七百五十三字，悉收於第三表。例：

* 单（單）：弹（彈）、婵（嬋）、冁（囅）
* 页（頁）：颜（顏）、颌（頷）、顺（順）、额（額）
* 专（專）：传（傳）、转（轉）、砖（磚）
* 饣（飠）：饭（飯）、饱（飽）、饲（飼）、饺（餃）

### 廢重文

字之有重文者，擇一為正，廢其餘。《第一批異體字整理表》數修，廢重文千餘，弗簡，皆代以簡字。

自音義皆同之重文擇一為正
例：侄（姪）、踪（蹤）、恒（恆）、呼（虖、嘑、謼）、够（夠）
從古而簡者
例：异（異）、泪（淚）、灾（災、烖、菑）
從俗而簡者
例：杰（傑）、猫（貓）、猪（豬）、呆（獃、騃）
擇重文之一為繁，而後據《簡化字總表》簡之
例：「裡」，「裏」之重文也，同音替代「裏」為「里」。「歎」，「嘆」之重文也，簡「嘆」為「叹」。「啟」「唘」皆「啓」之重文，簡「啓」以為「启」。「鬦」「鬪」「鬭」皆為「鬥」之重文，近音替代為「斗」。「厤」為「曆」之重文，簡而從「历」。「歴」為「歷」重文，亦簡從「历」（與「曆」之簡者異字同形）。
### 從新形

詳見：新字形
西元一九六五年，《印刷通用漢字字形表》初定新字形，其形蓋手書俗體也。一九八八年，印《現代漢語通用字表》代之，收通用字七千。茲列五例：

易「釆」而從「米」
例：奥（奧）、粤（粵）
易「囚」而從「日」
例：温（溫）、媪（媼）
省折為點
例：虚（虛）、嘘（噓）
「⺥」與「爫」改從「⺈」
例：静（靜）、睁（睜）
易「奐」而從「奂」
例：换（換）、焕（煥）
## 備考

* 繁體字
* 六書
* 書體
* 日本新字體
* 滅絕漢字

## 據
# 喃字

喃字之「吾言越南語」
**喃字**（越南文書𡨸喃、𡦂喃、字喃），昔越南文字也。

越南文分有漢詞、土詞，漢詞借自漢語，徑以漢字書之；而土詞不成字，不利於書。故越南之民，灋漢字之制，採假借、會意、形聲諸法，累構成字，名曰**喃字**。由是得漢字之音意，之言語，可敷用也。minh noi tieng viet
# 西夏文

西夏文所書之《孫子兵法》，今藏寧夏檔案館
**西夏文**，古党項文字也，仿漢字而創，今無用之者。

## 史

其源之說，迄今無一，《宋史》云：「李元昊自製番書，命野利仁榮演繹之，成十二卷」；《遼史》云：「李績遷……子德明，制書十二卷，又制字若符篆」；又沈括《夢溪筆談》云：「元昊果叛，其徒遇乞先創造番書，獨局一樓上，累年方成，至是獻之」。

後成吉思汗亡西夏，漸衰，明萬曆後亡。

## 構字法

人，獨體字也
合水土，遂成泥
左為指，右為趾
字二分，一曰獨體字，一曰復體字。

蓋獨體字甚少象形，甚異漢字。

復體字則多形聲，合獨體字二，一以表音，一以表意。亦有合三四字耳。另有字同位異者，如「甲乙」與「乙甲」，其意咸近。

蓋亦有數復體字，專事音譯漢語梵語之詞。

## 書

* 《天盛改舊新定律令》，西夏之律法書
* 《同音》，單語字典
* 《文海》，單語字典
* 《文海雜類》，單語字典
* 《番漢合時掌中珠》，西夏、漢雙語字典
* 《夏漢字典》李范文編，中國社會科學出版社一九九七年十月初版，ISBN 7-5004-2113-3

## 它典

* Omniglot page with sample characters
* 西夏硬幣 互聯網檔案館存錄，時二〇一一年五月二十四日。
* 西夏文字
* 史金波，《西夏文字是有規律的文字嗎？》，寧夏新聞網
# 萬國碼

萬國碼徽標
一九九一年，西儒創**萬國碼**，欲通萬邦之文。初僅二萬餘符，今則十六萬有五，浩如煙海，包羅萬象。舉世文字之用，莫不以此為圭臬。

此法之妙，在於貫通四海文字，使殊方絕域之文，皆得相通。英吉利字母、阿拉伯數目、中華方塊、梵天悉曇，以至蠻荒奇字，無不兼收並蓄。雖然，其中艱難，莫過於辨別漢字異同。蓋漢字行於中原、日本、朝鮮，形同義異者不可勝數，誠非易事也。

萬國碼之本，在於規範字符。每字各有定位，名曰碼位。始自零，終於百一十一萬四千一百一十一。其中尚虛者，遠過今用，蓋為後來預留之也。

今之電腦，皆以此法為經。泰西諸國之機，無不內建萬國碼。環宇網絡文字之傳，亦多賴之。自二零零八年始，萬國碼之用，幾遍寰區。

此法之益有三：便於電腦之用，利於萬邦共譯，可傳文字於無窮。然亦有未盡善者：或難協漢字繁簡，或難辨異邦字形，或未盡收古文僻字。

萬國碼雖見功效，然猶有可議之處。如漢字之處置、日韓文字之編纂，皆未臻完善。天竺諸文之排比，亦時有扞格。凡此種種，俟來者而精進之。

## 據

* 撮譯自英文維基相關文章
# 片假名

**片假名**者（日文：**カタカナ**、**片仮名**），日文音節文字也，用以表音，假漢字以闢之，萬葉假名之楷所變，平安時代初，為訓讀字而作。並平、萬葉二者合曰「假名」。今人之所用，多以借西人之言也。明治之始成之，此前所書，紊亂甚矣，一音而多書。

## 用

* 書舶來語。
* 書阿伊努語。
* 擬聲語、擬態語。
* 生物、礦物之名。
* 二戰前，公式文書（並以漢字）。
* 一九八八年後，電報書以片假名。

## 一覽

|  | あ段 | い段 | う段 | え段 | お段 |
| --- | --- | --- | --- | --- | --- |
| あ行 | ア | イ | ウ | エ | オ |
| か行 | カ | キ | ク | ケ | コ |
| さ行 | サ | シ | ス | セ | ソ |
| た行 | タ | チ | ツ | テ | ト |
| な行 | ナ | ニ | ヌ | ネ | ノ |
| は行 | ハ | ヒ | フ | ヘ | ホ |
| ま行 | マ | ミ | ム | メ | モ |
| や行 | ヤ |  | ユ |  | ヨ |
| ら行 | ラ | リ | ル | レ | ロ |
| わ行 | ワ | ヰ |  | ヱ | ヲ |
|  |
|  | ン | ッ |

* 「**ヰ**」「**ヱ**」今弗用矣。

## 字源
# 新字體

**新字體**者，漢字字體之一也，行於東瀛。今日本政府佈《常用漢字表》，定公文之字種及字體者，非限個人等表記者也。其所揭之字體異乎正字者，曰新字體，凡三百餘，別於中原簡體。

## 史

世有漢文，坊間有生省文，日本亦然。明治既降，嘗有議廢漢者，欲代以假名，然漢字若廢，同音且混，卒未取之。二戰後，此論又興。昭和廿六年，日揆發《當用漢字表》，錄字一千八百五十，以限漢字之用。其中簡筆百又卅一，曰之「略字」，去中原簡筆甚遠，唯五十一字同。昭和六十一年，廢舊表，易之以《常用漢字表》，計千九百又四十五字。又布《人名用漢字表》，錄百域名字，改革乃成。

## 新字全錄

註：蓋此節有JIS X 0213:二〇〇四之增字者，於JIS X 0213:二〇〇四之系統方可示之無誤也。
《常用漢字表》有簡字三百六十一，《人名用漢字表》字十九，《表外漢字字體表》數二十二，去其複計者三，新字凡三百九十九。

若依字典對參，新者遠非三百九十九所能盡。且眾舊字，尚有未入模者也。術瞻首《大漢和辭典》，匠技之類矣。

### 《常用漢字表》所錄新字

《常用漢字表》哨發新字三百五十五，應之者舊體三百五十七。後有錄於改定者七，示以底線。今《常用漢字表》錄新字凡三百六十二。

亜（亞） 悪（惡） 圧（壓） 囲（圍） 医（醫） 為（爲） 壱（壹） 逸（逸） 隠（隱） 栄（榮） 営（營） 衛（衞） 駅（驛） 謁（謁） 円（圓） 塩（鹽） 縁（緣） 艶（艷） 応（應） 欧（歐） 殴（毆） 桜（櫻） 奥（奧） 横（橫） 温（溫） 穏（穩） 仮（假） 価（價） 禍（禍） 画（畫） 会（會） 悔（悔） 海（海） 絵（繪） 壊（壞） 懐（懷） 慨（慨） 概（槪） 拡（擴） 殻（殼） 覚（覺） 学（學） 岳（嶽） 楽（樂） 喝（喝） 渇（渴） 褐（褐） 缶（罐） 巻（卷） 陥（陷） 勧（勸） 寛（寬） 漢（漢） 関（關） 歓（歡） 観（觀） 気（氣） 祈（祈） 既（卽） 帰（歸） 亀（龜） 器（器） 偽（僞） 戯（戲） 犠（犧） 旧（舊） 拠（據） 挙（擧） 虚（虛） 峡（峽） 挟（挾） 狭（狹） 郷（鄕） 響（響） 暁（曉） 勤（勤） 謹（謹） 区（區） 駆（驅） 勲（勳） 薫（薰） 径（徑） 茎（莖） 恵（惠） 掲（揭） 渓（溪） 経（經） 蛍（螢） 軽（輕） 継（繼） 鶏（鷄） 芸（藝） 撃（擊） 欠（缺） 研（硏） 県（縣） 倹（儉） 剣（劍） 険（險） 圏（圈） 検（檢） 献（獻） 権（權） 顕（顯） 験（驗） 厳（嚴） 広（廣） 効（效） 恒（恆） 黄（黃） 鉱（鑛） 号（號） 国（國） 黒（黑） 穀（穀） 砕（碎） 済（濟） 斎（齋） 剤（劑） 殺（殺） 雑（雜） 参（參） 桟（棧） 蚕（蠶） 惨（慘） 賛（贊） 残（殘） 糸（絲） 祉（祉） 視（視） 歯（齒） 児（兒） 辞（辭） 湿（濕） 実（實） 写（寫） 社（社） 者（者） 煮（煮） 釈（釋） 寿（壽） 収（收） 臭（臭） 従（從） 渋（澁） 獣（獸） 縦（縱） 祝（祝） 粛（肅） 処（處） 暑（暑） 署（署） 緒（緖） 諸（諸） 叙（敍） 将（將） 祥（祥） 称（稱） 渉（涉） 焼（燒） 証（證） 奨（奬） 条（條） 状（狀） 乗（乘） 浄（淨） 剰（剩） 畳（疊） 縄（繩） 壌（壤） 嬢（孃） 譲（讓） 醸（釀） 触（觸） 嘱（囑） 神（神） 真（眞） 寝（寢） 慎（愼） 尽（盡） 図（圖） 粋（粹） 酔（醉） 穂（穗） 随（隨） 髄（髓） 枢（樞） 数（數） 瀬（瀨） 声（聲） 斉（齊） 静（靜） 窃（竊） 摂（攝） 節（節） 専（專） 浅（淺） 戦（戰） 践（踐） 銭（錢） 潜（潛） 繊（纖） 禅（禪） 祖（祖） 双（雙） 壮（壯） 争（爭） 荘（莊） 捜（搜） 挿（插） 巣（巢） 曽（曾） 痩（瘦） 装（裝） 僧（僧） 層（層） 総（總） 騒（騷） 増（增） 憎（憎） 蔵（藏） 贈（贈） 臓（臟） 即（卽） 属（屬） 続（續） 堕（墮） 対（對） 体（體） 帯（帶） 滞（滯） 台（臺） 滝（瀧） 択（擇） 沢（澤） 担（擔） 単（單） 胆（膽） 嘆（嘆） 団（團） 断（斷） 弾（彈） 遅（遲） 痴（癡） 虫（蟲） 昼（晝） 鋳（鑄） 著（著） 庁（廳） 徴（徵） 聴（聽） 懲（懲） 勅（敕） 鎮（鎭） 塚（塚） 逓（遞） 鉄（鐵） 点（點） 転（轉） 伝（傳） 都（都） 灯（燈） 当（當） 党（黨） 盗（盜） 稲（稻） 闘（鬭） 徳（德） 独（獨） 読（讀） 突（突） 届（屆） 難（難） 弐（貳） 悩（惱） 脳（腦） 覇（霸） 拝（拜） 廃（廢） 売（賣） 梅（梅） 麦（麥） 発（發） 髪（髮） 抜（拔） 繁（繁） 晩（晚） 蛮（蠻） 卑（卑） 秘（祕） 碑（碑） 浜（濱） 賓（賓） 頻（頻） 敏（敏） 瓶（甁） 侮（侮） 福（福） 払（拂） 仏（佛） 併（倂） 並（竝） 塀（塀） 餅（餠） 辺（邊） 変（變） 弁（辨/瓣/辯） 勉（勉） 歩（步） 宝（寶） 豊（豐） 褒（襃） 墨（墨） 翻（飜） 毎（每） 万（萬） 満（滿） 免（免） 麺（麵） 弥（彌） 黙（默） 訳（譯） 薬（藥） 与（與） 予（豫） 余（餘） 誉（譽） 揺（搖） 様（樣） 謡（謠） 来（來） 頼（賴） 乱（亂） 覧（覽） 欄（欄） 竜（龍） 隆（隆） 虜（虜） 両（兩） 猟（獵） 緑（綠） 涙（淚） 塁（壘） 類（類） 礼（禮） 励（勵） 戻（戾） 霊（靈） 齢（齡） 暦（曆） 歴（歷） 恋（戀） 練（練） 錬（鍊） 炉（爐） 労（勞） 郎（郞） 朗（朗） 廊（廊） 楼（樓） 録（錄） 湾（灣）
### 《人名用漢字表》錄新字十九

《人名用漢字表》未示舊體與異體之別。二者皆列示於下。

亘（亙） 凜（凛） 尭（堯） 巌（巖） 晃（晄） 桧（檜） 槙（槇） 渚（渚） 猪（猪） 琢（琢） 祢（禰） 祐（祐） 祷（禱） 禄（祿） 禎（禎） 穣（穰） 萌（萠） 遥（遙）
### 《表外漢字字體表》錄新字二十二

夫《表外漢字字體表》所收新字者，「簡易慣用字體」也；舊字者，「印刷標準字體」也。而其以「讃」代「讚」之屬，約定俗成，以俗為正也，表未錄之。

唖（啞） 頴（穎） 鴎（鷗） 撹（攪） 麹（麴） 鹸（鹼） 噛（嚙） 繍（繡） 蒋（蔣） 醤（醬） 曽（曾） 掻（搔） 痩（瘦） 祷（禱） 屏（屛） 并（幷） 桝（枡） 麺（麵） 沪（濾） 芦（蘆） 蝋（蠟） 弯（彎）
## 參看

* 日本舊字體
* 教育漢字
* 人名用漢字
* 當用漢字
* 日本國語國字之惑

## 外連

* 常用漢字表文字版
* 人名用漢字表文字版
* 表外漢字字體表文字版
* 日本文化廳公佈《常用漢字表》
* 《人名用漢字表》圖版 互聯網檔案館存錄，時二〇一二年二月二十六日。
* 《表外漢字字體表》圖版 互聯網檔案館存錄，時二〇一二年六月二十一日。
* 當用漢字字體表1948年（青空文庫內）